दिल्ली के मुंडका में प्लाईवुड फैक्ट्री में लगी आग, दमकल की 20 गाड़ियों ने पाया काबू  
दिल्ली के मुंडका इलाके में लगी आग
एक हफ्ते में आग की दूसरी घटना
दमकल की 20 गाड़ियों ने आग पर पाया काबू
राजधानी दिल्ली में एक बार फिर आग लगने की घटना सामने आई है. मुंडका इलाके में शनिवार तड़के सुबह 5 बजे एक प्लाईवुड फैक्ट्री में आग लग गई. राहगीरों ने फैक्ट्री से धुआं उठते देख पुलिस और फायर ब्रिगेड को सूचना दी. दमकल की 20 गाड़ियां मौके पर पहुंचीं और आग पर काबू पाया. आग से प्लाईवुड फैक्ट्री पूरी तरह से जलकर खाक हो गई है.
चश्मदीदों की मानें तो आग इतना विकराल रूप ले चुकी थी कि फैक्ट्री के सामने एक बल्ब की फैक्ट्री को भी अपनी चपेट में ले लिया. फिलहाल किसी के घायल होने की कोई खबर नहीं है. आग लगने के कारणों का पता लगाया जा रहा है. बताया जा रहा है कि आग की वजह से लाखों रुपयों का सामान खाक हो गया है. दमकल विभाग के साथ-साथ पुलिस टीम भी मौके पर है.

मुंडका में आज सुबह 5 बजे एक प्लाईवुड फैक्टरी में आग लग गयी थी ,दमकल की 20 गाड़ियां मौके पर गयीं थीं,आग से प्लाईवुड फैक्टरी जलकर खाक और सामने एक बल्ब की फैक्ट्री भी जली, कोई घायल नहीं,आग पर काबू पाया गया pic.twitter.com/cAtleHLAhZ
गौरतलब है कि दिल्ली में एक हफ्ते में आग लगने की यह दूसरी घटना है. बीते रविवार झांसी रोड स्थित अनाज मंडी की एक बिल्डिंग में आग लग गई थी. इस घटना में 43 लोगों की मौत हो गई थी. इनमें ज्यादातर लोग बिहार से थे. वह लोग बैग बनाने वाली फैक्ट्री में काम करते थे. जांच के बाद सामने आया था कि शॉर्ट सर्किट की वजह से यह आग लगी थी. फैक्ट्री में रखे केमिकल की वजह से आग फैल गई और पूरी बिल्डिंग को अपनी चपेट में ले लिया. दिल्ली और बिहार सरकार ने मृतकों के परिजनों के लिए मुआवजे का ऐलान किया था.